ગણેશ દેવની જેમ નેટના આરંભે ગૂગલને યાદ કરવું પડે તેવી સ્થિતિ છે. સ્માર્ટફોનને સ્વાઇપ કરો તો પણ ગૂગલ હાજર અને લેપટોપ ખોલો તો પણ ગૂગલ હાજર. પરંતુ તે પછીના સ્ટેપમાં લોકો જ્યાં જાય છે તે છે ફેસબૂક. ઇન્સ્ટાગ્રામ અને વોટ્સઅપ ખરીદી લેવાના કારણે આ કંપની વધારે પડતી શક્તિશાળી બની ગઈ છે અને ભારત સહિતના દેશોના રાષ્ટ્રીય અને નાગરિકોના હિતને હાનીકારક નીવડી શકે છે. પરંતુ ભારતીય સરકારને એ સમજાતું નથી અને સમજવા માગતી નથી કે ગ્લોબલ આઈટી કંપનીના ભરડામાંથી દેશને કેવી રીતે મુક્તિ રાખવો.